הרב א. קניגסברג שאלות לחזרה במסכת פסחים (קח.-קי., קיד.-קיד:) כסלו תשפ"א

1. מה היא שיטת רש"י המחודשת בענין הפטור דנשים ממצוות עשה שהזמן גרמא? כיצד אפשר לבאר שיטת רש"י – לפי מהר"ל? מה הקשו התוס' בברכות על שיטת רש"י? כיצד אפשר ליישב קושיא זו – לפי הכפות תמרים, ולפי השאגת אריה?

[תוס' ברכות (כ: ד"ה בתפילה), מהר"ל (פרק מ"ח), כפות תמרים, שאגת אריה (קונטרס אחרון סי' א)]

2. איזו הלכה פירש ר' יהושע בן לוי עפ"י הסברא דאף הן היו באותו הנס? כיצד פירש הרשב"ם את הענין דאף הן היו באותו הנס? תן ב' הקושיות שהקשו התוס' עליו? כיצד פירשו התוס' את הענין? למה לא רצה הרשב"ם לפרש כמו התוס'?

[גמ' (קח.-קח:) ורשב"ם שם, תוס' שם (ד"ה שהיו)]

3. האם הכלל דאף הן היו באותו הנס יכול לחייב נשים במצוות דאורייתא – לפי התוס' בפסחים, ולפי התוס' במגילה? איזו קושיא אפשר לתרץ לפי שיטת התוס' בפסחים? תן ב' התירוצים שתירצו התוס' במגילה לקושיא זו. תן ג' טעמים לחייב נשים בסיפור יציאת מצרים.

[תוס' שם, תוס' מגילה (ד. ד"ה שאף), ברכי יוסף, קובץ שיעורים, רש"י (לו.), בה"ל (סי' תעב ס"ח)]

4. הקשו התוס' בפסחים למה נשים אינן חייבות במצות סוכה משום דאף הן היו בנס דכי בסוכות הושבתי וגו'. מה תירצו התוס' בפסחים לקושיא זו? למה אין התוס' במגילה יכולים לתרץ כך? תן ד' דרכים ביישוב קושיא זו לפי התוס' במגילה.

[תוס' פסחים ומגילה שם, רשב"ם פסחים (קח:), ברכי יוסף, דברי שמואל, הגר"מ סולוביצ'יק]

5. לפי הגמ', מה הדין אם שתה ד' הכוסות חי או בבת א' – לפי גירסת רש"י והרשב"ם? במה נחלקו רש"י והרשב"ם בביאור הענין דשתאן בבת א'. מה הדין אם שתה ד' הכוסות חי או בבת א' – לפי גירסת הרי"ף והרמב"ם? כיצד ביאר הגרי"ז את שיטתם?

[גמ' (קח:) ורש"י ורשב"ם שם, תוס' שם (ד"ה בבת), רמב"ם הל' חו"מ (פ"ז ה"ט) וחידושי הגרי"ז שם]

6. "השקה מהן לבניו ולבני ביתו יצא...והוא דאשתי רובא דכסא." מה פירוש "רובא דכסא" לפי התוס', ולפי הר"ן? באר במה נחלקו. ותן נפקא מינה ביניהם. אם אין יין אלא לא' מבני הבית, אבל יש חמר מדינה לכולם, מה יעשו כדי לצאת מצות ד' כוסות לדעת הרמב"ם? באר.

[תוס' (קח: ד"ה רובא), ר"ן (כב: ברי"ף), חידושי הגרי"ז, ב"י וב"ח (סי' תעב), נפש הרב (עמ' קפד)]

7. האם יכול לצאת מצות ד' כוסות במיץ ענבים – לדעת הגר"מ פיינשטיין, ולדעת הגרי"ד? תן ראיה א' לכל א' מהשיטות. האם אפשר לצאת מצות קידוש וד' כוסות ביין מבושל – לפי התוס', ולפי הרמב"ם? מה קשה על שיטת התוס' מהגמ' בב"ב? כיצד אפשר ליישב הקושיא?

[רשב"ם (קח: ד"ה אל), גמ' (קח:) שתאן חי, ב"י (סי' תעב) בשם הירושלמי, רמב"ם הל' חו"מ (פ"ז ה"ט) ונפש הרב (עמ' קפה), גמ' ב"ב (צז.), תוס' (קט: ד"ה ארבעה) ור"ן שם, רמב"ם הל' שבת (פכ"ט הי"ד)]

8. האם קטנים חייבים בד' כוסות – לפי הת"ק, ולפי ר' יהודה? מה קשה בלשון הת"ק, ובלשון ר' יהודה? כיצד ביאר הר"ן בשיטת ר' יהודה? ותן ב' דרכים לבאר במה חולק הת"ק על ר' יהודה לפי הר"ן. במה נחלקו ת"ק ור' יהודה – לפי המאירי?

[גמ' (קח:) ומאירי שם, ר"ן (כג: ברי"ף), תוס' (צט:), פר"ח (סי' תעב סט"ו)]

9. מה פירוש "חוטפין מצה" – לפי רש"י? מה הקשה השער הציון על פירוש הב' ברש"י? ותן ג' תירוציו. מה פירוש חוטפין מצה – לפי הרשב"ם, ולפי הרמב"ם? איזה מנהג אולי מוצא את מקורו ברמב"ם?

[גמ' (קט.) ורש"י ורשב"ם שם, רמב"ם הל' חו"מ (פ"ז ה"ג), שו"ע (סי' תעב ס"א) ומ"ב ושעה"צ שם]

10. א) כיצד מקיימין מצות שמחת יו"ט בזמן שבית המקדש קיים, ובזמן הזה – לפי הגמ'? האם מצות שמחת יו"ט בזמן הזה היא מן התורה – לפי התוס' במו"ק? איזה ראיה הביאו לשיטתם? מה היא שיטת הרמב"ם בזה? באר במה נחלקו התוס' והרמב"ם בגדר מצות שמחת יו"ט.

ב) מה הוסיף הרמב"ם במצות שמחת יו"ט בזמן הזה? מה הקשה עליו הבית יוסף? מה תירץ הב"ח? ומה תירץ הים של שלמה?

[גמ' (קט.), תוס' מו"ק (יד:), רמב"ם הל' יו"ט (פ"ו הי"ז-י"ח), ב"י וב"ח (סי' תקכט), ים של שלמה ביצה (פ"ב סי' ה)]

11. היאך תיקנו חכמים ד' כוסות, הא אתי לידי סכנה, שהרי נתקנו בזוגות? מה תירצו על זה בגמ'? מה הקשה רבינו דוד על דברי רבינא בגמ'. ותן ב' דרכים ליישב הקושיא. מה דייק הרש"ש מדברי דרבינא? וכיצד דחה המהר"ל את דברי הרש"ש?

[גמ' (קט:) ורבינו דוד שם, רש"ש שם ומהר"ל (פרק מ"ט ד"ה ויש ספרים)]

12. על איזה מד' הכוסות מברכין בורא פרי הגפן – לפי הרי"ף? איזה ראיה הביא הרי"ף לשיטתו מדברי הגמ' בחולין? כיצד דחה בעל המאור את הראיה? מה הקשה הרא"ש על שיטת הרי"ף מדברי הגמ' בפסחים (קב.)? מה תירץ על זה הר"ן? למה הרא"ש לא תירץ כן? כיצד פסקו השו"ע והרמ"א בענין זה?

[רי"ף (כד. בדפיו) ובעה"מ שם ור"ן שם, רא"ש (סי' כד), שו"ע ורמ"א (סי' תעד ס"א) ומ"ב שם]

13. לאחר איזה מד' הכוסות מברכין ברכה אחרונה – לפי הרי"ף, ולפי בעל המאור? כיצד ביאר הר"ן את דעת הרי"ף? מאיזה טעם אפשר לחלוק על שיטת הרי"ף – לפי בעל המאור, ולפי הר"ן? באר במה נחלקו הרי"ף והר"ן. כיצד פסקו השו"ע והרמ"א בענין זה?

[רי"ף (כד. בדפיו) ור"ן שם (ד"ה ולענין)

14. מהו סדר הברכות בקידוש – לפי ב"ש, ולפי ב"ה? ולמה – לפי הגמ'? מה הקשו הראשונים על טעם הב' של ב"ש? מה תירץ על זה הריטב"א בברכות? ומה תירץ הרשב"א? כיצד אפשר לתרץ לפי הרשב"ם\ורש"י בברכות? מה פירוש "ועדיין יין לא בא" – לפי הריטב"א, הרשב"א, ורש"י?

[גמ' (קיד.), רש"י ברכות (נא:) וריטב"א ורשב"א שם]

15. למה לא הקשו בגמ' דאמאי הוצרכו ב"ש להביא ב' טעמים לשיטתם (כמו שהקשו על ב"ה)? תן דברי הריטב"א, והצל"ח בזה. מה חידש הצל"ח בשיטת ב"ש על פי תירוצו? מתי מודים ב"ש לב"ה – לפי הערוך לנר? כיצד אפשר לדחות דברי הצל"ח והערוך לנר?

[ריטב"א ברכות שם, צל"ח פסחים (קיד. ד"ה מאי), ערוך לנר סוכה (נו.), רבינו יונה ברכות (לח: ברי"ף)]

16. כיצד מקיימים מצות קידוש מה"ת – לפי הרמב"ם, הרמב"ן, הג"ר עקיבא איגר, והר"ן בשבת? מה הקשה הר"ן לפי שיטתו על הגמ' בשבת? ומה תירץ? מה הקשה הצל"ח על דברי ב"ה "שהיין גורם לקידוש שתיאמר"? כיצד אפשר ליישב קושיא זו לשיטת הר"ן, ולשיטת הרמב"ם?

[רמב"ם הל' שבת (פכ"ט ה"א, ה"ו), רמב"ן פר' יתרו, ר"ן שבת (י. ברי"ף), צל"ח (ד"ה שהיין)]

17. ב"ה אומרים שמברך על היין תחילה משום דתדיר ושאינו תדיר תדיר קודם. מה הקשה על זה הצל"ח? ומה תירץ? מה חידש הצל"ח הלכה למעשה לפי תירוצו? כיצד יתרץ השאגת אריה לקושית הצל"ח?

[צל"ח שם ושאגת אריה (סי' כב)]

18. מהו סדר הברכות בקידוש בליל יו"ט ראשון של חג הסוכות לפי האמוראים? ולמה? מה הדין ביו"ט שני – לפי הראשונים? מה כתב הרא"ש בביאור שיטות הראשונים? כיצד ביאר הנודע ביהודה בשיטת הראבי"ה? כיצד אפשר לחלוק עליו? מה פסק השו"ע בענין זה?

[גמ' סוכה (נו.) ורא"ש שם (סי' ד), נודע ביהודה (קמא או"ח סי' לט), שו"ע (סי' תרסא ס"א)]

19. במה נחלקו ת"ק ור' אליעזר ב"ר צדוק בענין חרוסת? באר טעם החרוסת לכל א' מהן. כיצד פסקו התוס' והרמב"ם במחלוקת זו? איזו ב' קושיות הקשה הלחם משנה על הרמב"ם? כיצד ביאר הגרי"ד בדברי הרמב"ם? תן ב' נפקא מינה לדינא לפי ביאור הגרי"ד בשיטת ר"א ב"ר צדוק.

[גמ' (קטז.) ותוס' שם, רמב"ם פיהמ"ש (קיד.) והל' חו"מ (פ"ז הי"א) ולח"מ שם, מרדכי (דף לח ע"ג)]

20. האם טובלים כרפס בחרוסת או לא? תן שיטות הרמב"ם, הרשב"ם, ותוס' בזה. באר שיטת הרמב"ם. ותן עוד ב' נפקא מינה לשיטתו. מה קשה על שיטת הרשב"ם? מה תירץ על זה הרא"ש בשם רבינו יונה? מה קשה על דברי רבינו יונה? כיצד אפשר ליישב הקושיא?

[תוס' (קיד. ד"ה מטבל), רמב"ם הל' חו"מ (פ"ח ה"ב), רא"ש (סי' כה), מקראי קודש (ח"ב עמ' קעה)]

21. מה פירוש "לחם שעונין עליו דברים" – לפי ר"ח (קטו:), ולפי רש"י (לו.)? מתי מחזירין את השלחן לפני מי שאומר ההגדה – לפי הרמב"ם, ולפי התוס'? מה קשה על התוס'? כיצד אפשר ליישב לפי הב"ח?

[ר"ח (קטו:), רש"י (לו.), רמב"ם הל' חו"מ (פ"ח ה"ד), תוס' (קיד. ד"ה הביאו לפניו מצה), ב"ח (סי' תעג)]

22. הקשו התוס' דהיאך טובלים מרור בחרוסת, אמאי לא אתי חרוסת דרשות ומבטל למרור דמצוה? מה תירצו על זה התוס'? מה הקשה הר"ב רנשבורג? וכיצד ביאר הוא בדברי התוס' עפ"י סברת הר"ן? איזו קושיא אחרת אפשר ליישב עפ"י סברת הר"ן?

[תוס' (קיד. ד"ה אע"פ), והגהות הר"ב רנשבורג שם, ר"ן (כה. ברי"ף), רמ"א (סי' תעה ס"א) ומ"ב שם]

23. מבואר במשנה שטובלים חזרת לכרפס ולמרור. מהו החידוש – לפי ריש לקיש, ולפי דיחוי הגמ'? במה נחלקו הרשב"ם והתוס' בביאור קושית ר"ל "למה לך תרי טיבולי"? ומהו תירוץ הגמ' לפי כל א'?

[גמ' (קיד:) ורשב"ם שם, תוס' שם (ד"ה זאת)]

24. כיצד הוכיח ריש לקיש מהמשנה דמצוות צריכות כוונה, אולי מה שטובל חזרת לכרפס ולמרור היינו מפני שתיקנו חכמים שאם יש לו רק חזרת יכוין שלא לצאת מצות מרור בטיבול הכרפס? תן ב' דרכים ביישוב הקושיא. באר סברת המאן דאמר מצוות א"צ כוונה – לפי הריטב"א, ולפי רבינו שמואל.

[ר"ן ר"ה (ז: ברי"ף) וריטב"א שם, חזו"א (או"ח סי' קכד)]

25. למה אין יוצאין במרור של טבל – לפי רש"י, ולפי התוס'? למה לא פירשו התוס' כרש"י? בגמ' (לה:) הביאו דרשה לפרש למה אין יוצאין במצה של טבל. וקשה תיפוק ליה דהויא מצוה הבאה בעבירה? (2)

[רש"י (לה: ד"ה טבול), תוס' (קיד: אכלן), תוס' סוכה (ט. ד"ה ההוא, ל. ד"ה משום), שאגת אריה (סי' צו)]

26. מבואר במשנה שצריך לאכול כזית מרור. מה הטעם בזה – לפי הרא"ש? במה נחלקו החתם סופר והתרומת הדשן בביאור דברי הרא"ש? מה קשה על שניהם? כיצד ביאר הגרי"ד בדברי הרא"ש?

[רא"ש (סי' כה), תרוה"ד (פסקים סי' רמה) ושאג"א (סי' ק), חת"ס (או"ח סי' קמ), גמ' (קכ.), הגרי"ד]

27. כמה אוכלים כשלוקחים חריי"ן למצות מרור – לפי מנהג החסידים? מה קשה על זה? כיצד אפשר ליישב המנהג לפי שיטת הט"ז? איזה מנהג אחר אפשר ליישב לפי הט"ז? מה היא שיטת המשנ"ב בזה?

[ט"ז (סי' רי ס"ק א), שו"ע (סי' קצ ס"ג) ומשנ"ב שם (ס"ק יד), מ"ב (סי' ערב ס"ק ל)]

28. מבואר בגמ' שאם אכל מרור לחצאין יצא ובלבד שלא ישהה בכדי אכילת פרס. מה דייק התרומת הדשן מלשון הברייתא? איזו ראיה הביא לכך מדברי המרדכי? כיצד אפשר לדחות ב' ראיות אלו?

[תרוה"ד (סי' קלט), מרדכי (קטו.), מג"א (סי' תעה ס"ק ד) וערוה"ש שם (ס"ד), מקראי קודש (ח"ב סי' מו)]

29. האם עושין זכר לחגיגה כשחל ערב פסח להיות בשבת? למה? איזו שאלה אחרת תלויה בשאלה זו? מה פסק המשנה ברורה בזה – לפי הג"ר דוד פיינשטיין?

[תוס' (קיד: ד"ה אחד), רא"ש (סי' כה), מג"א (סוף סי' תעג), ושער הציון שם (ס"ק פ)]